2019. gada 17. decembrī Noteikumi Nr. 667

Rīgā (prot. Nr. 59 40. §)

**Grozījumi Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"**

Izdoti saskaņā ar

Ārstniecības likuma

9. panta pirmo daļu

Izdarīt Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība" (Latvijas Vēstnesis, 2008, 146. nr.; 2009, 189. nr.; 2011, 205. nr.; 2012, 81., 201. nr.; 2014, 99. nr.; 2016, 124., 233. nr.; 2018, 118. nr.; 2019, 8. nr.) šādus grozījumus:

1. Aizstāt noteikumu tekstā vārdus "Fizisko personu datu aizsardzības likumā" ar vārdiem "Fizisko personu datu apstrādes likumā".

2. Izteikt 12.5. apakšpunktu šādā redakcijā:

"12.5. ar Jaundzimušo reģistru:

12.5.1. reizi diennaktī par katru sievieti, kurai ir diagnosticēta HIV infekcija, un, ja sievietei ir piedzimis bērns, tad no Jaundzimušo reģistra tiek sniegta informācija par bērna dzimšanas datumu, bērna dzimšanas laiku un bērna personas kodu (HIV/AIDS pacienta kartes VII sadaļas "HIV infekcija antenatālā un perinatālā periodā" 39.–41. punkts);

12.5.2. vienu reizi par katru bērnu, kuram reģistrēts HIV infekcijas vertikālās transmisijas gadījums (veikta atzīme HIV/AIDS pacienta kartes III sadaļas "Visticamākais inficēšanās ceļš, izvērtējot pacienta sniegto informāciju" 19. punktā), no Jaundzimušo reģistra tiek sniegta informācija par bērna mātes personas kodu (HIV/AIDS pacienta kartes III sadaļas "Visticamākais inficēšanās ceļš, izvērtējot pacienta sniegto informāciju" 20. punkts)."

3. Izteikt 15. pielikuma 36. punktu šādā redakcijā:

"36. Antiretrovirālās terapijas nozīmēšanas iemesls (norādīt atbilstošo) □

(1 – grūtniece/pēcdzemdību periods; 2 – bērns; 3 – cits)".

Ministru prezidents A. K. Kariņš

Veselības ministre I. Viņķele